หนูเริ่มกินยาคุมดิออร์ราแบบ 28 เม็ด มีตัวยา D-Norgestrel 0.15 mg และ Etthinylestradiol 0.03 mg เริ่มกินวันที่30 ส.ค. ระหว่างนั้นมีอาการหูอื้อ ให้กิน Amoxicillin กินหมดวันที่ 15 ก.ย. มีเพศสัมพันธ์ไม่ได้สวมถุงยางแต่หลั่งนอก วันที่ 17 ก.ย. อยากทราบว่าความเสี่ยงตั้งครรภ์สูงมากมั้ยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันทีโดยระหว่างการใช้ยาคุมกำเนิด อาจจะต้องระวังการใช้ยาอื่นๆร่วมไปด้วยที่อาจจะมีผลต่อประสิทธิภาพของยาคุมกำเนิดจากการสืบค้นของแพทย์ยาปฏิชีวนะตัวดังกล่าวมานั้นมีผลต่อระดับยาคุมกำเนิดได้น้อยมาก น่าจะสามารถใช้ร่วมกันได้อย่างปลอดภัย ยาที่ควรระวังระหว่างการใช้ยาคุมกำเนิดเช่น ยากันชัก ยาฆ่าเชื้อแบคทีเรียชนิดวัณโรค ยาฆ่าเชื้อราชนิดรับประทาน เป็นต้น